| ***Troja*** |
| --- |
|  |
|  |
| Pavadinimas | Troy |
| Kilmės šalis |  JAV Malta Jungtinė Karalystė |
| Režisierius | Wolfgang Petersen |
| Prodiuseris (-iai) | Wolfgang PetersDiana RathbunColin Wilson |
| Scenaristas (-ai) | Homeras (poema)David Benioff |
| Kompozitorius | James Horner |
| Vaidina | Brad PittEric BanaOrlando BloomBrian CoxSean BeanPeter O'TooleDiane Kruger |
| Metai | 2004 |
| Žanras | Istorinė drama |
| Trukmė | 163 min. |
| Kalba | anglų |
| Platintojas | Warner Bros. |
| Biudžetas | 185 mln. JAV dol. |
| **IMDb įrašas** |

**Troja** (angl. *Troy*) – 2004 m. JAV režisieriaus Volfgando Peterseno istorinė drama Homero poemos „Iliada" motyvais. Filmas už kostiumų dizainą buvo nominuotas Oskarui.

Filmo premjera įvyko 2004 m. gegužės 9 d. Berlyne.

Siužetas
--------

DĖMESIO: *toliau atskleidžiamos kūrinio detalės*

Mikėnų karalius Agamemnonas su Achilo pagalba suvienija Graikijos tautas ir suruošia puotą, kurioje dalyvauja ir Trojos karaliaus Priamo sūnūs: princai Hektoras ir Paris. Išvykdamas namo, Paris pagrobia Agamemnono brolio, Spartos karaliaus Menelajaus žmoną Eleną. Paris nenori prarasti Elenos, Trojos karalius – savo sūnaus, o Menelajas savo žmonos. Tuo tarpu Agamemnonas nori ne tik padėti savo broliui Menelajui, bet ir užgrobti turtingą Troją. Achilas trokšta nemirtingos šlovės susikaudamas su Pario vyriausiuoju broliu Hektoru. Didžiulis graikų laivynas pajuda Trojos link. Jau pirmą dieną Achilo būrys, išsilaipinęs Trojos pakrantėje, užima ir išplėšia Trojos globėjo Apolono šventyklą. Kad nepralieti bereikalingo karių kraujo Paris iškviečia Menelajų į dvikovą, bet sužeistas pabėga ir slepiesi už Hektoro nugaros. Hektoras nužudo Menelajų. Graikai nesėkmingai puola Troją. Eilinį kartą Agamemnonas susipyksta su Achilu ir šis ketina su savo armija grįžti į Graikiją. Bet netikėta geriausio Achilo draugo Patroklo žūtis sugrąžina Achilą ir šis dvikovoje nugali Hektorą. Jo kūną arkliu nusitempią į stovyklą. Karalius Priamas slapta atvyksta pas Achilą ir prašo atiduoti sūnaus kūną, kad tinkamai galėtų palaidoti. Derybos sėkmingos ir paskelbiamas 12-kos dienų gedulas, bei karo paliaubos. Po 12 d. Odisėjas Agamemnonui pasiūlo panaudoti klastą užimant Troją – Trojos arklį. Paskutiniame mūšyje Agamemnonas žūsta nuo Priamo dukros, Hektoro sesers ir Achilo meilužės, Briseidės durklo, o Achilas nuo Pario strėlės.

Aktoriai
--------

Trojos arklys po filmavimo pastatytas Čanakalės uoste, Turkija
*Aktorius – vaidmuo*

* Bredas Pitas – Achilas
* Piteris O'Tulas – Priamas
* Erikas Banas – Hektoras
* Orlando Blumas – Paris
* Brainas Koksas – Agamemnonas
* Šonas Binas – Odisėjas
* Diana Kriuger – Elena
* Brendanas Glisonas – Menelajas
* Safron Berouz – Andromachė
* Džulija Kristi – Tetidė
* Frenkis Fitdžiraldas – Enėjas
* Rouz Burne – Briseidė
* Džiulijanas Govardas – Triopas
* Garetas Hedlandas – Patroklas
* Taileris Meinas – Ajaksas
* Džonas Šrapnelis – Nestoras

ir kt.

Elena ir Paris

Filmavimas
----------

Filmo kūrimas prasidėjo 2003 m. balandžio 22 d. Londone (čia buvo filmuojamos visos paviljonuose vaidintos scenos). Kovų scenos buvo planuotos filmuoti Maroke, bet prasidėjus Irako karui, buvo atsisakyta vykti į musulmonišką šalį. Todėl šios scenos buvo filmuotos Kabo San Lukase, Meksikoje. Trojos miestas buvo filmuotas Valetos priemiesčio XVII a. tvirtovėje.

Išnašos
-------

1. ↑   BBC News
2. ↑   Archyvuota kopija 2008-10-14 iš Wayback Machine projekto. Įdomūs faktai apie filmą „Troją"

Nuorodos
--------

* Oficiali svetainė (anglų k.)
* Apdovanojimai ir nominacijos
* Ko nepamatė žiūrovai (Troy Director's Cut (2004-2007)) (rusų k.)
* „Pasmerktoji Troja" filmo analizė Archyvuota kopija 2012-12-01 iš Wayback Machine projekto.